*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Αυγούστου 1986

που αφορά την έναρξη δοκιμαστικής δράσης στην περιφέρεια Τοσκάνης, στην Ιταλία, προπαρασκευαστικής για την εφαρμογή των ολοκληρωμένων μεσογειακών προγραμμάτων

(Το κείμενο στην ιταλική γλώσσα είναι το μόνο αυθεντικό)

(86/452/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,

Εκτιμώντας:

ότι το Συμβούλιο ενέκρινε τον κανονισμό (ΕΟΚ) αριθ. 2088/85 της 23ης Ιουλίου 1985 σχετικά με τα ολοκληρωμένα μεσογειακά προγράμματα (1)·

ότι είναι αναγκαίο να γίνει έναρξη δοκιμαστικών δράσεων για να δοκιμαστούν οι μέθοδοι εφαρμογής των ολοκληρωμένων μεσογειακών προγραμμάτων με σκοπό να επιβεβαιωθεί ότι παρόμοια προγράμματα, αφού εγκριθούν, μπορούν να πραγματοποιηθούν το συντομότερο δυνατόν·

ότι οι δοκιμαστικές δράσεις συνίστανται σε μια λογική σειρά παρεμβάσεων σύμφωνων μεταξύ τους και σύμφωνων με τα προγράμματα περιφερειακής ανάπτυξης·

ότι παρόμοιες δράσεις έχουν μεγάλη σημασία για τις κοινοτικές πολιτικές·

ότι οι δοκιμαστικές δράσεις μεμονωμένες έχουν μειωμένη βαρύτητα ως προς τις προβλεπόμενες ενέργειες στο πλαίσιο των ολοκληρωμένων μεσογειακών προγραμμάτων·

ότι η Ιταλική Δημοκρατία πρότεινε στην Επιτροπή τη θέσπιση μιας προπαρασκευαστικής δοκιμαστικής δράσης για την εφαρμογή των ολοκληρωμένων μεσογειακών προγραμμάτων στην Τοσκάνη, στην Ιταλία·

ότι, στις 27 Αυγούστου 1985, η Επιτροπή αποφάσισε, ως προς τις αρχές, μια δοκιμαστική δράση, προπαρασκευαστική των ολοκληρωμένων μεσογειακών προγραμμάτων, που θα πρέπει να καθοριστεί αργότερα με κάθε λεπτομέρεια, και έχει ήδη εγκρίνει με την ευκαιρία αυτή κονδύλι για ενέργειες με προτεραιότητα·

ότι αυτή τη στιγμή μπορούν να καθοριστούν λεπτομέρειες αυτού του είδους·

ότι είναι αναγκαίο να συντονιστεί η δοκιμαστική δράση με το ολοκληρωμένο μεσογειακό πρόγρραμμα για τη συγκεκριμένη περιφέρεια ή ζώνη·

ότι η εν λόγω δοκιμαστική δράση αφορά μια περιοχή η οποία παρουσιάζει αναπτυξιακά προβλήματα ανάλογα με εκείνα που επιδιώκεται να επιλύσουν τα ολοκληρωμένα μεσογειακά προγράμματα ·

ότι η εν λόγω δοκιμαστική δράση, για να έχει αποτελέσματα, πρέπει να έλθει εις πέρας με τη σύμφωνη γνώμη των εθνικών αρχών του ενδιαφερόμενου κράτους μέλους και σε στενή συνεργασία με τις αρμόδιες περιφερειακές και τοπικές αρχές,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στην περιφέρεια Τοσκάνης της Ιταλίας θεσπίζεται δοκιμαστική δράση προπαρασκευαστική της εφαρμογής των ολοκληρωμένων μεσογειακών προγραμμάτων. Οι λεπτομέρειες αυτής της δοκιμαστικής δράσης αναγράφονται στο παράρτημα 1.

Άρθρο 2

Η πραγματοποίηση της δοκιμαστικής δράσης εξετάζεται περιοδικά από την Επιτροπή σε συνεργασία με το ενδιαφερόμενο κράτος μέλος με σκοπό ν' αποφασίζεται εάν και κατά πόσο το παράρτημα 1 πρέπει να τροποποιηθεί.

Ιδιαίτερα, με στόχο να εξασφαλιστεί ο αναγκαίος συντονισμός ανάμεσα στην παρούσα δράση και αυτό καθαυτό το ολοκληρωμένο μεσογειακό πρόγραμμα, η Επιτροπή θα κρίνει εάν και κατά πόσο είναι απαραίτητο να εμπίπτουν στο πρόγραμμα αυτό οι παρεμβάσεις -αντικείμενο της παρούσας απόφασης- που δεν έχουν ακόμη πραγματοποιηθεί τη στιγμή της έναρξης ισχύος του ιδίου του προγράμματος.

Εφόσον η Επιτροπή αποφασίσει οι παρεμβάσεις που αναφέρονται στην προηγούμενη παράγραφο να συγχωνευθούν με το ολοκληρωμένο πρόγραμμα, ως ημερομηνία αυτής της απόφασης υπολογίζεται από την άποψη της απόδοσης λογαριασμού το τέλος της δοκιμαστικής δράσης.

Άρθρο 3

Η δοκιμαστική δράση πραγματοποιείται βάσει ειδικών αποφάσεων της Επιτροπής που αφορούν τις επί μέρους παρεμβάσεις από τις οποίες αποτελείται. Οι εν λόγω αποφάσεις καθορίζουν το περιεχόμενο των παρεμβάσεων, τη συνεισφορά της Κοινότητας και τους όρους πραγματοποίησής τους. Στο παράρτημα 2 σημειώνονται οι γενικοί όροι που πρέπει να πληρούνται για την έγκριση των επί μέρους αποφάσεων.

Άρθρο 4

Σε τρεις μήνες από την ημερομηνία που αναφέρεται στην παράγραφο 3 του άρθρου 2 ή από τη συμπλήρωση των παρεμβάσεων που απαρτίζουν τη δοκιμαστική δράση, το ενδιαφερόμενο κράτος μέλος αποστέλλει στην Επιτροπή πέντε αντίγραφα της έκθεσης επί των αποτελεσμάτων της δοκιμαστικής δράσης, χρήσιμων για τους στόχους της εφαρμογής των ολοκληρωμένων μεσογειακών προγραμμάτων.

Άρθρο 5

Συνίσταται διοικητική επιτροπή με σύμφωνη γνώμη της Επιτροπής και των ενδιαφερόμενων εθνικών, περιφερειακών και τοπικών αρχών του κράτους μέλους, με σκοπό τον έλεγχο της πραγματοποίησης της δοκιμαστικής δράσης. Οι αρχές αυτές, σε συνεργασία με την Επιτροπή, λαμβάνουν τα υπόλοιπα διοικητικά μέτρα, που είναι αναγκαία για κάθε διοικητικό επίπεδο.

Άρθρο 6

Η συνδρομή που αποφασίζει η Επιτροπή υπέρ μιας δοκιμαστικής δράσης δεν δεσμεύει την Κοινότητα για την οριστική επιλογή των ζωνών όπου θα εφαρμοστούν τα ολοκληρωμένα μεσογειακά προγράμματα.

Άρθρο 7

Η παρούσα απόφαση απευθύνεται στην Ιταλική Δημοκρατία.

Βρυξέλλες, 13 Αυγούστου 1986.

Για την Επιτροπή

Nicolas MOSAR

Μέλος της Επιτροπής

(1) ΕΕ αριθ. L 197 της 27. 7. 1985, σ. 1.

ΠΑΡΑΡΤΗΜΑ 1

ΔΟΚΙΜΑΣΤΙΚΗ ΔΡΑΣΗ ΠΡΟΠΑΡΑΣΚΕΥΑΣΤΙΚΗ ΤΩΝ ΟΛΟΚΛΗΡΩΜΕΝΩΝ ΜΕΣΟΓΕΙΑΚΩΝ ΠΡΟΓΡΑΜΜΑΤΩΝ ΠΟΥ ΑΦΟΡΑ ΤΙΣ ΟΡΕΙΝΕΣ ΚΟΙΝΟΤΗΤΕΣ ΤΗΣ LUNIGIANA ΚΑΙ ΤΗΣ GARFAGNANA, ΠΕΡΙΦΕΡΕΙΑ ΤΟΣΚΑΝΗΣ, ΣΤΗΝ ΙΤΑΛΙΑ

1. ΤΙΤΛΟΣ

Δοκιμαστική δράση προπαρασκευαστική των ολοκληρωμένων μεσογειακών προγραμμάτων που αφορά τις ορεινές κοινότητες της Lunigiana και της Garfagnana, περιφέρεια Τοσκάνης, στην Ιταλία.

2. ΠΡΟΣΔΙΟΡΙΣΜΟΣ ΚΑΙ ΓΕΝΙΚΑ ΧΑΡΑΚΤΗΡΙΣΤΙΚΑ ΤΩΝ ΖΩΝΩΝ

Οι ενδιαφερόμενες περιοχές, οι οποίες αποτελούν μέρος των επαρχιών Lucca και Massa Carrara, καλύπτουν έκταση 740 km2 μεταξύ των Άλπεων Apuane και των Απεννίνων (λοφώδεις και ορεινές ζώνες).

Ο πληθυσμός ανέρχεται σε 46 000 κατοίκους περίπου· ο ενεργός πληθυσμός είναι 14 600 άτομα και παρουσιάζει τάση μείωσης.

Από το 1961 έως το 1981 σημειώθηκε σημαντική μεταβολή στη διάρθρωση της απασχόλησης: γεωργία από 24 σε 11 %, στον δευτερογενή τομέα από 52 σε 42 % και στο τριτογενή από 23 σε 45 %.

Η μείωση του αγροτικού πληθυσμού συνοδεύεται από την εγκατάλειψη των γαιών, με άσχημες επιπτώσεις για την διευθέτηση του εδάφους: από τις 52 000 ha συνολικής γεωργικής επιφάνειας χρησιμοποιούνται μόνον 27 000 ha.

Οι αγροτικές εκμεταλλεύσεις είναι 7 200.

Η ζωοτεχνική περιουσία είναι σημαντική:

6 900 βοοειδή, 6 900 πρόβατα, 1 300 αίγες, 9 900 χοίροι.

Οι μη αγροτικές παραγωγικές μονάδες είναι 3 300 με 10 000 απασχολούμενους.

Το εισόδημα ανά κάτοικο είναι 5,7 εκατομμύρια ιταλικές λίρες έναντι 9 εκατομμύρια ιταλικές λίρες κατά μέσο όρο για ολόκληρη την Τοσκάνη.

3. ΣΤΟΧΟΙ ΤΗΣ ΔΟΚΙΜΑΣΤΙΚΗΣ ΔΡΑΣΗΣ

3.1. Αύξηση των εισοδημάτων και βελτίωση των συνθηκών ζωής με σεβασμό ταυτόχρονα στο περιβάλλον για να παραμείνει ο πληθυσμός.

3.2. Αύξηση της παραγωγικότητας:

- με ανάπτυξη της κτηνοτροφίας και αξιοποίηση της δασοκαλλιέργειας, της καστανοκαλλιέργειας και της μεταποίησης και εμπορίας των γεωργικών προϊόντων στην περιοχή,

- με αξιοποίηση και επιστροφή σε ορισμένες παραδοσιακές βιοτεχνικές δραστηριότητες, ιδίως εκείνες που συνδέονται με τις διαθέσιμες στην περιοχή πρώτες ύλες,

- με παροχή τεχνικής και επαγγελματικής κατάρτισης προσαρμοσμένες στις εκδηλωθείσες στην περιοχή απαιτήσεις.

3.3. Η σταθεροποίηση της απασχόλησης με τη δημιουργία νέων θέσεων εργασίας χάρις στην ενσωμάτωση των αγροτικών δραστηριοτήτων με τις τουριστικές, βιομηχανικές και βιοτεχνικές δραστηριότητες.

4. ΠΡΟΤΕΙΝΟΜΕΝΕΣ ΠΑΡΕΜΒΑΣΕΙΣ

4.1. Γεωργία και αγροτουρισμός

4.1.1. Δασικές εργασίες: αναδιάρθρωση και αναφύτευση καστανεώνων, βελτίωση υποβαθμισμένων δασών και αναδάσωση, δασικές οδοί.

4.1.2. Αγροτικές υποδομές: αγροτικοί οδοί, αγροτικοί αγωγοί νερού.

4.1.3. Εθελοντική συνένωση και συναφή διαρθρωτικά έργα.

Αναφύτευση γαιών και εθελοντική συνένωση στην κοινότητα Vagli στην ορεινή κοινότητα Garfagnana.

4.1.4. Λειμώνες, βοσκότοποι και περιφράξεις: βελτίωση λειμώνων, βοσκοτόπων, κατασκευή κτηνοτροφικών εγκαταστάσεων και περιφράξεων.

4.1.5. Εποικισμός αγρίων ζώων και κτηνοτροφικές ζώνες στην κοινότητα Vagli (Garfagnana) προπαρασκευή μιας πρώτης ημιυπαίθριας ζώνης εκτροφής ζώων και αναγκαίων κατασκευών ελέγχου και συντήρησης.

4.1.6. Εγκαταστάσεις μεταποίησης και εμπορίας: τρεις παρεμβάσεις στην Garfagnana για εγκατάσταση μεταποίησης, κατάστημα και μια εγκατάσταση στη Lunigiana για την κατασκευή συγκροτήματος συγκομηδής, μεταποίησης και εμπορίας ποών.

4.1.7. Έργο βελτίωσης των αγροτικών εκμεταλλεύσεων και του εξοπλισμού τους: δύο εγκαταστάσεις βελτίωσης των εκμεταλλεύσεων και του εξοπλισμού τους στη Lunigiana για την αξιοποίηση της Valle del Deglio και ενίσχυση των αγροτικών δραστηριοτήτων στις εκμεταλλεύσεις της κοινότητας Fivizzana. 4.2. Αγροτική βιοτεχνία

Στην Κοινότητα Vagli (Garfagnana), δημιουργία εκθεσιακού κέντρου γι' αγροτικά και βιοτεχνικά προϊόντα, αποκατάσταση τυπικών πυρήνων ιστορικής αξίας, κατασκευή νέων χωρών για έκθεση, αποθήκευση κλπ.

4.3. Επαγγελματική εκπαίδευση

Στην κοινότητα Vagli και Minucciano, στη Garfagnana, δραστηριότητες επαγγελματικής εκπαίδευσης και άσκησης προσωπικού για τη διαχείριση των ζωνών όπου θα γίνει εποικισμός με άγρια ζώα της περιοχής, για δραστηριότητες αποκατάστασης ορισμένων ζωνών και για νέα παραγωγή μαρμάρου.

4.4. Εξοικονόμηση ενέργειας

Εγκατάσταση αιολικών γεννητριών και συσκευών που εκμεταλλεύονται την ηλιακή ενέργεια, πειραματική εγκατάσταση μηχανισμών που εκμεταλλεύονται ηλιακή ενέργεια σε συνδυασμό με την παραγωγή και ξήρανση αγροτικών προϊόντων.

4.5. Μικρομεσαίες επιχειρήσεις και βιοτεχνία

Στην Κοινότητα Fivizzano, στη Lunigiana, δημιουργία μικρής βιομηχανικής ζώνης με στόχο τη ρύθμιση και επέκταση παραγωγικών δραστηριοτήτων. Στην κοινότητα Vagli ή Minucciano, στη Garfagnana, κατασκευή πειραματικού εργαστηρίου και λατομείου για την επιστημονική έρευνα και για νέες πιθανές εξορίξεις μαρμάρου.

4.6. Τουρισμός

4.6.1. Διάρθρωση υποδοχής στη Garfagnana, αποκατάσταση και ετοιμασία διαμονής τουριστών, ετοιμασία χώρου κατασκήνωσης ( camping) και χώρου για τροχόσπιτα, ετοιμασία μικρού χώρου κατασκήνωσης (σημείο tappa trekking).

4.6.2. Apokataastash ktiraivn: sth Garfagnana, στην κοινότητα Vagli αναστήλωση και προστασία αρχιτεκτονημάτων μικρών διαστάσεων και μετατροπή τους σε αγροτουριστικούς ξενώνες.

4.6.3. Έρευνα και αναψυχή: στη Garfagnana, δημιουργία μιας υπηρεσίας για το κοινό, επιφορτισμένης με ενέργειες τουριστικής ανάπτυξης και αναψυχής, σε συνδυασμό με το πάρκο· στη Lunigiana, δημιουργία μιας υπηρεσίας για το κοινό, με τουριστικές δραστηριότητες.

4.7. Περιβάλλον

Πρωτοβουλίες αποκατάστασης κτιρίων και έρευνες γι' αξιοποίηση της φυσικής κληρονομίας (πάρκο των Apuane) αποκατάσταση τυπικών κατασκευών, αναψυχή και έρευνα.

4.8. Διευκόλυνση πρόσβασης στις πιστώσεις

Ενέργειες για ν' αποκτήσουν και πάλι οικονομική ισορροπία οι μικρομεσαίες επιχειρήσεις.

Πρόκειται για προσπάθεια ανάπτυξης της προσφοράς κεφαλαίου υψηλού επιχειρηματικού κινδύνου ανά μικρομεσαία επιχείρηση στη δεδομένη περιοχή. Αυτή η αύξηση θα λάβει τη μορφή εγγυητικού κεφαλαίου, το οποίο θα καλύπτει εν μέρει τον κίνδυνο των αναλήψεων των συμμετεχόντων με το μικρότερο ποσοστό στο κεφάλαιο των μικρομεσαίων εκμεταλλεύσεων.

5. ΔΙΑΡΚΕΙΑ

Από 27 Αυγούστου 1985 έως 27 Αυγούστου 1987, εκτός όσων αναφέρονται στο άρθρο 2 παράγραφοι 2 και 3 της παρούσας απόφασης.

6. ΥΠΕΥΘΥΝΕΣ ΑΡΧΕΣ

Για το συντονισμό:

- Υπουργικό Γραφείο για το συντονισμό των κοινοτικών πολιτικών.

- Περιφέρεια Τοσκάνης.

Για την εκτέλεση:

- Περιφέρεια Τοσκάνης.

- Επαρχίες Massa Carrara και Lucca.

- Ορεινή Κοινότητα Garfagnana και Lunigiana.

7. ΥΠΟΛΟΓΙΣΜΟΣ ΔΑΠΑΝΩΝ ΚΑΙ ΧΡΗΜΑΤΟΔΟΤΗΣΗ

Βλέπε συνημμένο πίνακα (1).

(1) Σαν υπάρχοντα μέσα εννοούνται το Ευρωπαϊκό Ταμείο Περιφερειακής Ανάπτυξης, το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού, και το Ευρωπαϊκό Κοινωνικό Ταμείο.

ΠΡΟΠΑΡΑΣΚΕΥΑΣΤΙΚΗ ΔΟΚΙΜΑΣΤΙΚΗ ΔΡΑΣΗ ΣΤΙΣ ΟΡΕΙΝΕΣ ΚΟΙΝΟΤΗΤΕΣ GARFAGNANA ΚΑΙ LUNIGIANA, ΠΕΡΙΦΕΡΕΙΑ ΤΟΣΚΑΝΗΣ ΣΤΗΝ ΙΤΑΛΙΑ

1.2.3,6.7,8.9,10.11,12 // // // // // // // Παρεμβάσεις

// Συνολικές δαπάνες // Υπάρχοντα κοινοτικά μέσα

// Κονδύλι 550 // Χρηματοδότηση

της περιφέρειας // Χρηματοδότηση

δικαιούχων

1.2.3,4.5,6.7,12 // // // Επιδοτήσεις

// Δάνεια // // // // // // // // 1.2.3.4.5.6.7.8.9.10.11.12 // // (σε χιλιάδες ECU) // σε χιλιάδες ECU // % // σε χιλιάδες ECU // % // σε χιλιάδες ECU // % // σε χιλιάδες ECU // % // σε χιλιάδες ECU // % // // // // // // // // // // // // // Γεωργία // // // // // // // // // // // // 1. Δασικές εργασίες // 202,32 // - // // - // // 101,16 // 50 // 101,16 // 50 // // // 2. Αγροτικές υποδομές // 475,24 // - // // - // // 190,1 // 40 // 190,1 // 40 // 95,04 // 20 // 3. Εθελοντική συνένωση και συναφή διαρθρωτικά έργα // 135,78 // - // // - // // 67,9 // 50 // 33,94 // 25 // 33,94 // 25 // 4. Λειμώνες, βοσκότοποι και περιφράξεις // 488,88 // 117,33 (1) // 24 // // // 29,33 // 6 // 146,67 // 30 // 195,55 // 40 // 5. Εποικισμός, πανίδα και ζώνες κτηνοτροφίας // 135,78 // - // // - // // 67,9 // 50 // 54,31 // 40 // 13,57 // 10 // 6. Εγκατάσταση μεταποίησης και εμπορίας // // // // // // // // // // // // - τρεις παρεμβάσεις // 271,56 // 67,89 // 25 // - // // 27,16 // 10 // 40,73 // 15 // 135,78 // 50 // - μία παρέμβαση // 244,4 // - // - // 122,20 // 50 // 48,88 // 20 // - // - // 73,32 // 30 // 7. Σχέδια βελτίωσης εκμεταλλεύσεων και εξοπλισμού τους // 597,44 // 59,74 // 10 // - // - // 59,74 // 10 // 179,24 // 30 // 298,72 // 50 // 8. Αγροτική βιοτεχνία // 67,9 // - // // 33,95 // 50 // 13,58 // 20 // - // - // 20,37 // 30 // 9. Εκπαίδευση // 194,16 // 97,08 // 50 // // // // // 97,08 // 50 // // // 10. Εξοικονόμηση ενέργειας // 101,8 // - // // - // // 50,9 // 50 // 25,45 // 25 // 25,45 // 25 // Μικρομεσαίες επιχειρήσεις και βιομηχανία // // // // // // // // // // // // 11. Βιομηχανική περιοχή // 407,34 // - // // 203,67 // 50 // 101,83 // 25 // 50,92 // 12,5 // 50,92 // 12,5 // 12. Πειραματική έρευνα // 169,72 // - // // - // // 84,86 // 50 // 84,86 // 50 // // // Τουρισμός // // // // // // // // // // // // 13. Δομές υποδοχής // 577,08 // - // // 277 // 48 // // // 150,04 // 26 // 150,04 // 26 // 14. Αποκατάσταση κτιρίων // 162,94 // - // // 81,47 // 50 // 32,59 // 20 // - // - // 48,88 // 30 // 15. Έρευνα και αναψυχή // 359,82 // - // // - // // 179,91 // 50 // 179,91 // 50 // // // Περιβάλλον // // // // // // // // // // // // 16. Αποκατάσταση κτιρίων // 502,40 // - // // - // // 251,2 // 50 // 251,2 // 50 // // // 17. Έρευνα // 271,6 // - // // - // // 135,8 // 50 // 108,64 // 40 // 27,16 // 10 // 18. Διευκόλυνση πρόσβασης στις πιστώσεις για τις μικρομεσαίες επιχειρήσεις // 99,12 // - // // - // // 99,12 // 100 // // // // // // // // // // // // // // // // // Σύνολο

// 5 465,28 // 342,04 // // 718,29 // // 1 541,96 // // 1 694,25 // // 1 168,74 // // // // // // // // // // // // //

(1) Της επένδυσης ίσης περίπου με το 40 % της δημόσιας δαπάνης.

1.2.3,5.6,7.8,9 // // // // // // Παρεμβάσεις

// Συνολική δημόσια

δαπάνη

// Συνεισφορά της Επιτροπής

// Συνεισφορά με το κονδύλι 550 // Εθνική συνεισφορά

// // // // 1.2.3.4.5.6.7.8.9 // // (σε χιλιάδες ECU) // σε χιλιάδες ECU // % // με υπάρχοντα μέσα // σε χιλιάδες ECU // % // σε χιλιάδες ECU // % // // // // // // // // // // 19. Βελτίωση καστανέων (1) // 390 // - // - // - // 195 // 50 // 195 // 50 // 20. Εγγειοβελτιωτικά έργα (1) // 216 // - // - // - // 108 // 50 // 108 // 50 // 21. Προώθηση αγροτουρισμού (1) // 300 // - // - // - // 150 // 50 // 150 // 50 // // // // // // // // // // Σύνολο

// 906 // - // - // - // 453 // - // 453 // - // // // // // // // // //

(1) Οι συνεισφορές σχετικά με τις παρεμβάσεις αυτές έχουν ήδη χορηγηθεί με την απόφαση της 27ης Αυγούστου 1985.

ΠΑΡΑΡΤΗΜΑ 2

ΓΕΝΙΚΟΙ ΟΡΟΙ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΓΙΑ ΤΗΝ ΕΓΚΡΙΣΗ ΤΩΝ ΕΙΔΙΚΩΝ ΑΠΟΦΑΣΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3

1. Για τις παρεμβάσεις που εκτίθενται στο παράρτημα 1 σημείο 7, στις οποίες συνεισφέρει η Κοινότητα με χρηματοδοτήσεις που προέρχονται εξ ολοκλήρου από πιστώσεις βάσει του κονδυλίου 550 του κοινοτικού προϋπολογισμού, μπορεί να εγκριθεί ειδική απόφαση κατά την έννοια του άρθρου 3, αφού ληφθούν υπόψη τα μέσα που διατίθενται από τον προϋπολογισμό.

2. Για τις παρεμβάσεις που εκτίθενται στο παράρτημα 1 σημείο 7, στις οποίες συνεισφέρει η Κοινότητα, στο μεσοδιάστημα, με πιστώσεις από το κονδύλι 550 του κοινοτικού προϋπολογισμού και πιστώσεις από τα κοινοτικά ταμεία ή δράσεις, ιδίως από το Ευρωπαϊκό Γεωργικό Ταμείο Προσανατολισμού και Εγγυήσεων, το Ευρωπαϊκό Κοινωνικό Ταμείο και το Ευρωπαϊκό Ταμείο Περιφερειακής Ανάπτυξης, η απόφαση να χρησιμοποιηθούν οι πιστώσεις που εντάσσονται στο κονδύλι 550 θα ληφθεί χωριστά και μετά την έγκριση καθεμιάς από τις παρεμβάσεις ανάλογα με τους όρους που καθορίστηκαν για το εν λόγω ταμείο ή δράση και αφού ληφθούν υπόψη τα μέσα που διατίθενται από τον προϋπολογισμό.

3. Για την υποβολή των αιτήσεων με τις οποίες ζητείται η κοινοτική συνεισφορά μέσω των ταμείων ή των δράσεων που αναφέρονται στο σημείο 2, υπεύθυνη είναι η Ιταλική Δημοκρατία για την προτεραιότητα που θα προσδώσει σε κάθε επιχείρηση, σύμφωνα με το χρονοδιάγραμμα των πληρωμών που αναφέρεται στο παράρτημα 1.